section_heading: Rojingo
paragraph_text: Rojingo (japanski: 老人語. „jezik staraca“) je u fikciji određen karakteristikama poput osobne zamjenice washi (japanski: わし. „ja“), kopule ja (japanski: じゃ), negacije nu ili n (japanski: ぬ; ん) i sličnih izraza koji su posebitosti dijalekata zapadnog Japana. Ti su izrazi slični današnjem dijalektu Hirošime, ali se kao izvor rojingoa smatra Kamigata dijalekt iz razdoblja Edo. U ranom razdoblju Edo, dijalekt nije bio uspostavljen, a dijalekt Kamigata se smatrao normativnim jezikom. Nadalje se u drugoj polovici dijalekt Edo uspostavio u nižim klasama društva, dok su konzervativne starije osobe i intelektualci nastavili govoriti dijalektom Kamigata. Prema tome se u dramama Kabuki, Gesaku djelima i sličnome, za prikaz starijih osoba počeo koristiti preuveličani Kamigatanski dijalekt, te se tako starački govor učvrstio.